ઈન્ડિયન એક્સપ્રેસે સૂત્રોના હવાલાથી લખ્યુ છે કે ઈન્ક્વાયરી રિપોર્ટ XV કોર પાસે મોકલી દેવામાં આવી છે અને આ રિપોર્ટના આધાર પર મિલિટ્રી લૉ હેઠળ તેમના પર કાર્યવાહી કરવામાં આવી શકે છે. સૂત્રોની માનીએ તો મેજર ગોગોઈને બે આરોપો હેઠળ દોષિત ગણવામાં આવ્યા છે - પહેલા કે તે એક ઓપરેશનલ એરિયામાં એક્ટિવ સર્વિસમાં હોવા છતાં પોતાની ડ્યુટી પ્લેસથી દૂર હતા. બીજો કે તેમણે એક સ્થાનિક મહિલા સાથે દોસ્તી કરીને સેનાની નીતિનું ઉલ્લંઘન કર્યુ છે. 23 મે ના રોજ મેજર ગોગોઈની એક સ્થાનિક મહિલા અને એક વ્યક્તિ સમીર અહમદ સાથે પોલિસે ધરપકડ કરી હતી. સમીર અહમદ પણ સેનામાં છે. આ ત્રણે સાથે શ્રીનગરના એક પોલિસ સ્ટેશનમાં પૂછપરછ કરવામાં આવી હતી. મેજર ગોગોઈની તે સમયે ધરપકડ કરવામાં આવી જ્યારે શ્રીનગરની હોટલ ગ્રાન્ડ મામતાએ એક મહિલાને અંદર લાવવાનો ઈનકાર કરી દીધો હતો. 31 મે ના રોજ જમ્મુ કાશ્મીર પોલિસની સ્ટેટસ રિપોર્ટમાં કહેવામાં આવ્યુ હતુ કે, 'મેજર ગોગોઈ સામે કોઈ કેસ બનાવવામાં આવ્યો નથી અને હોટલ માલિક કે તે યુવતી તરફથી પણ કોઈ ફરિયાદ દાખલ કરાવવામાં આવી નથી.'